CELEX: 62016CN0079
Language: da
Date: 2016-02-10 00:00:00
Title: Sag C-79/16: Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 10. februar 2016 — Cesare Serinelli m.fl. mod Presidenza del Consiglio dei Ministri m.fl.

2.5.2016   
            
            
               DA
            
            
               Den Europæiske Unions Tidende
            
            
               C 156/26
            
         Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 10. februar 2016 — Cesare Serinelli m.fl. mod Presidenza del Consiglio dei Ministri m.fl.
   (Sag C-79/16)
   (2016/C 156/35)
   Processprog: italiensk
   
      Den forelæggende ret
   
   Tribunale Amministrativo Regionale per il Lazio
   
      Parter i hovedsagen
   
   
      Sagsøger: Cesare Serinelli, Cosimo Antonio Palma, Maria Monico, Cosimo Miglietta, Mariano Luigi Mariano, Elena Russo, Galeana Miglietta, Pasqualina Cretì, Francesco D'Arpe, Antonietta Spalluto, Francesca Leo, Giovanna Malatesta, Vincenzo Conte, Luigi Ampolo, Raffaele Fasiello, Maria Miccoli, Anna Leone, Oronzo Maiorano, Antonio Rampino, Raffaele Tommasi og Fernando Elia
   
      Sagsøgt: Presidenza del Consiglio dei Ministri, Presidenza del Consiglio dei Ministri — Dipartimento della Protezione Civile, Commissario delegato OCDPC n. 225/2015, Ministero delle Politiche Agricole e Forestali og Regione Puglia
   
      Præjudicielle spørgsmål
   
   
               1)
            
            
               Er direktiv 2000/29/EF (1), med ændringer og tilføjelser, og navnlig bestemmelserne i artikel 11, stk. 3, artikel 13c, stk. 7, artikel 16, stk. 1, 2, 3 og 5, samt proportionalitetsprincippet, princippet om logik og rimelighedsprincippet til hinder for anvendelse af artikel 6, stk. 2 og 4, i Kommissionens gennemførelsesafgørelse (EU) 2015/789 (2) — som gennemført i den italienske retsorden ved artikel 8, stk. 2 og 4, i dekretet fra Ministero delle politiche agricole, alimentari e forestali (ministeriet for landbrugs-, fødevare- og skovbrugspolitik) — for så vidt angår den del, hvor det pålægges omgående at fjerne værtsplanterne, uanset deres sundhedstilstand, inden for en radius af 100 m omkring de planter, der er blevet testet og fundet inficeret med skadegøreren, idet den pågældende medlemsstat forud for fjernelse af planter som omhandlet i stk. 2 gennemfører passende plantesundhedsmæssige behandlinger mod skadegørerens vektorer og planter, der kan være vært for disse vektorer, herunder behandlinger, der eventuelt kan omfatte fjernelse af planter?
            
         
               2)
            
            
               Er direktiv 2000/29/EF, med ændringer og tilføjelser, i særdeleshed bestemmelsen ifølge udtrykket »nødvendige foranstaltninger med henblik på at udrydde eller, hvis dette ikke er muligt, begrænse udbredelsen af […] planteskadegørere« i artikel 16, stk. 1, til hinder for anvendelse af artikel 6, stk. 2, i Kommissionens gennemførelsesafgørelse (EU) 2015/789 — som gennemført i den italienske retsorden ved artikel 8, stk. 2, i dekretet fra Ministero delle politiche agricole, alimentari e forestali — for så vidt angår den del, hvor der fastlægges omgående fjernelse af værtsplanterne, uanset deres sundhedstilstand, inden for en radius af 100 m omkring de planter, der er blevet testet og fundet inficeret?
            
         
               3)
            
            
               Er artikel 16, stk. 1, 2, 3 og 5, i direktiv 2000/29/EF samt proportionalitetsprincippet, princippet om logik og retten til en retfærdig rettergang til hinder for, at artikel 6, stk. 2 og 4, i Kommissionens gennemførelsesafgørelse (EU) 2015/789 — som gennemført i den italienske retsorden ved artikel 8, stk. 2 og 4, i dekretet fra Ministero delle politiche agricole, alimentari e forestali — fortolkes således, at udryddelsesforanstaltningen i stk. 2 kan pålægges, inden og uanset om der forudgående er anvendt de i stk. 3 og 4 i samme artikel 6 omhandlede foranstaltninger?
            
         
               4)
            
            
               Er forsigtighedsprincippet, rimelighedsprincippet og proportionalitetsprincippet til hinder for anvendelse af artikel 6, stk. 2, 3 og 4, i Kommissionens gennemførelsesafgørelse (EU) 2015/789 — som gennemført i den italienske retsorden ved artikel 8, stk. 2 og 4, i dekretet fra Ministero delle politiche agricole, alimentari e forestali — for så vidt angår den del, hvor der pålægges foranstaltninger til udryddelse af værtsplanterne inden for en radius af 100 m omkring de planter, der er blevet fundet inficeret med »Xylella fastidiosa (Wells et al.)«, selv om der ikke findes sikkert videnskabeligt bevis for eksistensen af en årsagsforbindelse mellem forekomst af skadegøreren og udtørring af planter, som vurderes at være inficerede?
            
         
               5)
            
            
               Er artikel 296, stk. 2, TEUF og Nicechartrets artikel 41 til hinder for anvendelse af artikel 6, stk. 2 og 4, i Kommissionens gennemførelsesafgørelse (EU) 2015/789 for så vidt angår den del, hvor der fastlægges omgående fjernelse af værtsplanterne, uanset deres sundhedstilstand, inden for en radius af 100 m omkring de planter, der er blevet testet og fundet inficeret, fordi foranstaltningen mangler en passende begrundelse?
            
         
               6)
            
            
               Er rimelighedsprincippet og proportionalitetsprincippet til hinder for anvendelse af Kommissionens gennemførelsesafgørelse (EU) 2015/789 — som gennemført i den italienske retsorden ved dekretet fra Ministero delle politiche agricole, alimentari e forestali — som fastlægger foranstaltninger til fjernelse af værtsplanterne, uanset deres sundhedstilstand, af de planter, der vides at være inficeret med skadegøreren, og af planter, der udviser symptomer på mulig infektion med »Xylella fastidiosa (Wells et al.)« eller mistænkes for at være inficeret med denne skadegører, uden at fastlægge nogen form for erstatning til de ejere uden skyld i spredning af denne skadegører?
            
         
      (1)  Rådets direktiv 2000/29/EF af 8.5.2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169, s. 1).
   
      (2)  Kommissionens gennemførelsesafgørelse (EU) 2015/789 af 18.5.2015 om foranstaltninger mod indslæbning og spredning i Unionen af Xylella fastidiosa (Wells et al.) (EUT L 125, s. 36).